
Takaisin  Messukeskukseen 


ja  muutama  parannusehdotus 


teksti:  Naputtaja 
kuvitus:  Saga  Raippalinna 


Taas  on  elokuun  ensimmäinen  viikonloppu  ja 
Assembly  Helsingin  Messukeskuksessa,  jossa 
tapahtuma  on  järjestetty  viimeksi  vuonna  1998. 
Nyt  muutoksen  alla  on  hyvä  hetki  pysähtyä 
miettimään,  miten  moni  asia  onkaan  muuttunut. 

Pelit  ovat  sekä  yleistyneet  monen  työpaikkana  että  kivun¬ 
neet  kilpaurheilun  tasolle.  Atari  ja  C64  eivät  osallistu  enää 
omiin  demokompoihinsa,  vaan  kuuluvat  nykyään  muiden 
vuoden  1998  koneiden  kanssa  Oldskool-ryhmään.  Kävijä¬ 
määrät  kasvavat,  eikä  Messukeskuksessakaan  riitä  enää 
tilaksi  yksi  halli.  Yksi  suuri  muutos  on  tietenkin  kävijöiden 
jakautuminen  pelaamisen  ja  demokulttuurin  välille.  Toinen 
muutos  on  naisten  ja  tyttösten  määrän  lisääntyminen  tapah¬ 
tumassa. Alkuvuosina  naispuolisia  kävijöitä  ei  Assemblyssä 
juuri  näkynyt.  Nekin  harvat,  jotka  olivat  paikalla  edellisessä 
Messukeskus-Assemblyssä,  olivat  saapuneet  sinne  jonkun 
mukana.  Osa  pojista  kilvoitteli  sillä  kenellä  on  suurimmat  kai¬ 
uttimet  mukanaan,  joku  toinen  oli  löytänyt  mukaansa  tytön. 

Nykyään  tilanne  tuntuu  olevan  varsin  toinen.  Naiset  tulevat 
Assemblyyn  myös  oma-aloitteisesti.  Nykyinen  naissukupolvi 
tuntuu  olevan  aiempaa  teknisempää,  ja  myös  tytöt  ovat  löytä¬ 
neet  teknologian  ja  tietokoneiden  hienouden.  On  siis  varmis¬ 
tettava,  että  tapahtumassa  on  naisille  soveltuvaa  sisältöä. 

Nykyiset  kompot  eivät  ota  lainkaan  huomioon  naisten  erityis¬ 
tarpeita  tai  naisille  kompoista  mahdollisesti  aiheutuvia  haittoja. 
Tätä  tärkeää  asiaa  edistääkseni  olenkin  selvitellyt  erityisesti  nai¬ 
sia  kiinnostavia  asioita  ja  koonnut  niistä  parannusehdotuksen. 

Jokainen  näppärä  naisihminen  haluaa  var¬ 
masti  kilvoitella  näiden  hänelle  tuttujen 
aiheiden  parissa.  Firmojen  rekrytoijathan 
tunnetusti  soittelevat  kompovoittajien  perään. 
Kykynsä  näissä  kilpailuissa  näyttämällä 
osallistujat  lisäävät  omaa  uskottavuuttaan 
osaajina,  ja  voittajia  varmasti  kosiskellaan. 

Assemblyllä  naisia  tunnutaan  kohdelta¬ 
van  aivan  samoin  kuin  muitakin  ihmisiä. 

Nyt  kun  naiset  ovat  löytäneet  tapah¬ 
tuman,  heidän  eronsa  muista  kävi¬ 
jöistä  pitäisi  nostaa  kunnolla  esille. 

Nykyinen  grafiikkakompo  olisi  tärkeää 
jakaa  naisten  ja  miesten  sarjoihin,  tai  oike¬ 
astaan  järjestää  naisille  täysin  oma  gra- 
fiikkakomponsa.  Koska  naisia  viehättävät 
erityisesti  pastellisävyt,  tulee  ne  kieltää 
normaalista  grafiikkakomposta.  Vastaavasti 
naisten  grafiikkakompoon  saa  osallistua 
vain  pastellisävyisillä  kompoentryillä. 

Pienemmiksi  sivukompoiksi  voitaisiin  nos¬ 
taa  tapahtumaan  käytännönläheisesti  sopi¬ 
via  teemoja,  kuten  yläasteikäisten  poikien 
sotkeman  Hesburger-pöydän  siivouskompo 
ja  kolme  päivää  jalassa  olleiden  sukkien 
puhdistuskompo.  Näissä  kompoissa  hyvin 
pärjääville  löytyisi  varmasti  tapahtumasta 
poikaystävä:  paras  ajateltavissa  oleva 
palkinto  Assemblyssä  käyville  tytöille. 

Jotta  naiset  eivät  vahingossa  osallistuisi  heille 
vahingollisiin  kompoihin,  on  järkevää  pyytää 
jokaiselta  kompoihin  osallistujalta  syntymäto¬ 
distus  tai  jokin  muu  sukupuolen  varmuudella 


osoittava  dokumentti.  Toinen,  ehkä  järjestäjille 
helpompi  vaihtoehto,  olisi  erillinen  naisten 
pääsylippu.  Siihen  voisi  kätevästi  samalla 
lisätä  naisille  sopivamman  V*  äänioikeuden. 


Erityinen  esimerkki  naisille  vahingollisesta 
komposta  ovat  disketin-  ja  CD:nheittokom- 
pot,  jotka  voivat  vahingoittaa  naisten  herkkiä 
pikku  käsiä.  Terve  ulkoilu  auringonpaisteessa 
on  toki  suositeltavaa  myös  nuorille  tytöille, 
siinä  missä  pojillekin.  Tytöille  voitaisiin  siis 
kehitellä  omia,  vaikkapa  kukkien  kerää¬ 
miseen  keskittyviä  ulkoilmakompojaan. 


Pelimaailmassa  erityishuomio  naisille  ja 
naisten  erottaminen  normaaleista  ihmisistä 
ymmärretään  jo.  Muun  muassa  pelikilpai- 
luista  järjestetään  erikseen  naistensarja  ja 
normaalit  kilpailut.  Silti  vielä  voidaan  paran¬ 
taa.  Naisille  suunnattujen  kilpasarjojen  lisäksi 
voisimme  kannustaa  naisia  osallistumaan 
normaaleihin  sarjoihin.  Järjestetään  vaikka 
jokin  lämminhenkinen  kannustushuutojen 
polku  pelipaikalleen  salin  läpi  kulkevalle 
naispelaajalle:  “Hyvä  tyttö!"  tai  “Hyvä  perse!' 
toimivat  yleensä  takuuvarmasti  ja  saavat 
pelaajan  sekä  läikehtimään  itsevarmasta 
innosta  että  auttavat  peliin  keskittymisessä. 


Lisätkäämme  kilpailujen  kansainvä¬ 
listä  uskottavuutta  ja  ottakaamme 
myös  naiset  huomioon!  £ 


r.  Kymmenvuotinen  nokkapokka 
' :  0$:  vs.  FLT 

Kahden  kooderin  kaksintaistelu  on  kestänyt  jo  vuosikymmenen 

-j-  iX'  Vii  me  i  s  e  n  kymmenen  vuoden  aikana  yksi  hauskimmista  ja 
^j^^i^lenkiintoisimmista  Assemblyn  juonikuvioista  on  ollut 
'kahden  tämän  hetken  luultavasti  taitavimman  kooderin  ja 
'"3£jieidän  avustajiensa  taistelu  demokompojen  herruudesta. 


Navis  ( Andromeda  Software  Develop¬ 
ment,  ASD)  ja  Smash  (Fairlight,  FLT)  ovat 
irl-tyyppeinä  täysin  erilaisia  persoonia. 
Kreikkalainen  Navis  on  nöyrä  ja  äärimmäi¬ 
sen  jalat  maassa  pitävä  kaveri,  joka  esimer¬ 
kiksi  pyytää  hyvin  kohteliaasti:  "Anteeksi, 
mutta  saisinko  yhden  Rieseneistänne?" 


Smash  taasen  ei  jätä  epäselväksi,  kuka 
on  hänen  mielestään  kaikkein  kovin 
tyyppi,  eikä  muille  jää  hetkeksikään  epä¬ 
selväksi,  kuka  juuri  marssi  sisään  salu¬ 
unaan.  Röyhkeydellään  Smash  on  jopa 
polttanut  siltojaan  muihin  skenettäjiin. 


Herrat  ovatkin  niin  vastakkaisia  persoo¬ 
nia  kuin  ikinä  mahdollista  -  ja  samalla  he 
ovat  kaksi  kaikkien  aikojen  parhaimpiin 
luettavaa  demokooderia,  joiden  kädenjälki 
on  demosta  toiseen  tasaisen  huimaa. 


2004 

ASD  teki  vasta  tuloaan,  eikä  monikaan  vielä 
tuntenut  ryhmää.  Karvaisten  kreikkalaisten 
omintakeinen  tyyli  oli  kuitenkin  vaikuttava, 
ja  Planet  Risk  nousi  odotetusti  demokompon 
kärkisijoille.  Se  ylsi  toiselle  sijalle,  sillä  Unreal 
Voodoon  Obsoleet- demon  retromeininki 
puri  äänestävään  kansaan  paremmin  kuin 
tekninen  taidonnäyte.  Samassa  kisassa  FLT 
esitteli  uuden  tekijätiiminsä  ja  näiden  Come 
Clean  -demon,  joka  jäi  "vain"  neljänneksi. 

2005 

FLT  teki  kovaa  nousua  uudella  kokoonpa¬ 
nollaan.  Kahdella  Scene.org  Avvards  -palkin¬ 
nollakin  kunnioitettu  64k-intro  Che  Guevera 
nappasi  introkompon  voiton  kuin  huomaa¬ 
matta,  sillä  kansa  kohisi  ASD:n  Iconoclas- 
tista ,  joka  voitti  combined  demo  -kompon. 
Kreikkalaiset  ovat  tulleet  jäädäkseen. 

2006 

The  Black  Lotus  is  back!  Pitkän  linjan  Ami- 
ga-ryhmä  tekee  kaikesta  päätellen  paluun 
aina  kahdeksan  vuoden  välein.  2006  AMI- 
GAAA!  vei  demokompon  päräyttävällä  Star- 
struckilla.  Fairlight  kiisi  kakkospaikalle  Track 
One  -demolla  ja  nappasi  vielä  sivubonuksena 
64k-introkompon  ykkössijan  Dead  Ringerillä. 

; +  ,i :  \  •.>,  •  ; '  .  ?;**• 

2007 

Muutaman  tyyliään  vielä  hakeneen  teoksen 
jälkeen  ASD  tuli  taas.  Lifeforce-demo  voitti 
combined-kompon  ylivoimaisesti,  ja  edelleen¬ 
kin  se  on  yksi  suosituimmista  demoharras- 
tajien  illanvietoissa  katsottavista  demoista. 
Kuusi  sceneavvardia  tai  -ehdokkuutta  kerännyt 
demo  niisti  tyylikkäästi  nenän  toiseksi  tulleelta 
Synesthetics-ryhmältä.  Fairlightin,  Carillon 
&  Cyberiadin  ja  Orangen  teos  Media  Error 
tuli  kuitenkin  kolmannelle  sijalle  ja  uumoili 
jotain  tulevasta  pääkategorian  herruudesta. 


2009 

ASD  jätti  Assemblyn  väliin  tänäkin  vuonna,  joten 
Fairlight  /  Carillon  &  Cyberiad  /  Orange  -ryh¬ 
mien  yhteisteos  Frameranger  vei  suvereenin 
voiton  mielet  nyrjäyttävällä  Transformers-auto 
vs.  Mechahämis  -meiningillään.  Frameranger 
oli  uuden  FLT-demotiimin  ensimmäinen  voitto 
Assemblyn  combined/PC-demosarjassa. 


2008 

ASD  aloitti  muutaman  vuoden  hiljaise¬ 
lon  Assemblyjen  osalta.  Combined-ki- 
sassa  vietettiin  hiljaiseloa,  ja  kisan  laatu 
jäi  parhaimmillaankin  keskitasolle.  Sen 
sijaan  64k-introkompon  Fairlight  vei 
Panic  Roomilla  kotiin  suvereenisti. 


2010  ASD  vs  FLT,  GO 

ASD  palasi  kentälle  ja  löi  kisaan  megapit- 
kän  tarinademon:  Happiness  is  Around 
the  Bend  on  uskomattoman  siisti  ja  tyylik¬ 
käästi  käsikirjoitettu  luomus,  joka  keräsi 
viisi  Scene.org  Avvards  -ehdokkuutta. 
Demokisan  voittosijasta  taistelivat  käy¬ 
tännössä  vain  ASD:n  teos  ja  Fairlight  & 
CNCD:n  Ceasefire ,  ja  pisteet  ropisivat 
lopulta  kreikkalaisryhmän  haaviin.  FLT:n 
uskomatonta  partikkeleiden  juhlaa  räiski- 
nyt  demo  oli  pistelaskussa  ainoa  millään 
tapaa  varteenotettava  haastaja  ASD:lle. 

Navis  ja  Smash  olivat  molemmat  kat¬ 
somassa  ja  kommentoimassa  demokil- 
pailua  AssemblyTV:n  kompostudiossa. 
Kaksikko  miettikin  live-lähetyksessä, 
että  ehkä  heidän  pitäisi  ratkaista  hen¬ 
kilökohtainen  paremmuutensa  perintei¬ 
sellä  kädenväännöllä.  Jos  ottelu  käy¬ 
tiin,  sitä  ei  valitettavasti  televisioitu. 


ASD  ja  Fairlight  ovat  jättäneet  Assem- 
blyn  väliin  vuoden  2011  jälkeen.  ASD 
on  julkaissut  Spinin  jälkeen  vain  kaksi 
demoa,  molemmat  Espanjassa  järjes¬ 
tetyillä  Euskal-partyillä.  Fairlight  on 
ollut  aktiivisempi,  mutta  Smash  on 
tehnyt  demoja  samalla  hissukkamai- 
sella  tahdilla  kuin  Naviskin.  Kaksikko 
ei  ole  kuitenkaan  kilpaillut  Assembly 
2011:n  jälkeen  kertaakaan  samoilla 
partyillä.  Kahden  mestarillisen  demon- 
tekijän  välinen  kamppailu  on  siis  jäänyt 
toistaiseksi  tauolle.  Upeiden  demojen 
ystävät  voivatkin  vain  toivoa  hartaasti, 
että  kaksintaistelun  seuraava  erä  näh¬ 
täisiin  taas  Assemblyn  jättikankaalla. 


2011  ASD  vs.  FLT  osa  2 

Fairlight  teki  PC:n  64k-introkompoon  teoksen  Unco- 
vering  Static  yhdessä  Alcatraz-ryhmän  kanssa, 
joka  teki  introon  softasyntetisaattoriosuuden. 
PC-introkompoon  oli  kuitenkin  liian  vähän  osallistu¬ 
jia,  joten  koko  kilpailusarja  peruutettiin.  Niinpä  FLT 
olisi  voinut  vetää  intronsa  kunnialla  pois  partyiltä 
ja  julkaista  sen  toisessa  tapahtumassa,  mutta  sen 
sijaan  ryhmä  laittoikin  intronsa  combined  demo 
-sarjaan  kaikkien  raskassarjalaisten  sekaan.  Demoil¬ 
lahan  ei  näet  ollut  lainkaan  minimikokorajaa! 

Vaikka  demokompo  olikin  kohtuullisen  laadukas,  niin 
ajatelkaas,  FLT  oli  viedä  koko  potin  64k-introllaan! 
Lopullisessa  ääntenlaskussa  FLT:n  ja  Alcatrazin  teos  sai 
7  684  pistettä  ja  ylsi  uskomattomasti  kilpailusarjan  toi¬ 
selle  sijalle.  Voitto  meni  -  niukahkosti  -  ASD:n  demolle 
Spin ,  joka  sai  8  711  pistettä.  Kolmanneksi  tullut 
Vovoidin  Luna:  Reactivation  sai  vain  3  235  pistettä. 

Sekä  Fairlightin  että  ASD:n  demot  saivat  teok¬ 
sistaan  viisi  Scene.org  Avvards  -ehdokkuutta. 


Mitä  seuraavaksi? 


Kreikka  vs .  Britannia-Suomi 


ASD  on  tiivis  kreikkalainen  kaveripo¬ 
rukka,  joka  puuhaa  paljon  yhdessä 
myös  demoskenen  ulkopuolella.  Fair¬ 
lightin  demotiimi  on  puolestaan  kan¬ 
sainvälinen  porukka,  jossa  brittiläisen 
Smashin  koodillista  neroutta  tukee 
pitkälti  suomalainen  sisältö- ja  design- 
tiimi.  Muun  muassa  Reed,  Mazor 
ja  Destop  ovat  tuttuja  nimiä  pitkän 
linjan  demoskeneharrastajille.  £ 

Lehdet  on  myös  digitoitu  ja  koottu  Internetiin  osoitteeseen: 
http://0yterapers.scene.Org/h/rmu/eht// 

Sanomalehtikatsaus 


(90-luvulle) 

Kultaisella  90-luvulla  julkais¬ 
tiin  HiRMU-lehteä  suomalaisten 
demoskenehuippujen  toimesta. 
Lehtiä  pystyi  ostamaan  demo- 
partyiltä  vaihtelevaan  hintaan, 
ja  ne  ovat  nykyään  himottuja 
harvinaisuuksia.  Tässä  esit¬ 
telemme  muutaman  upean 
kansikuvan  aikansa  mesta¬ 
riteoksista,  olkaa  hyvä! 

Lanit  ennen 
laneja 

-  muinaista 
pelien 
verkotusta 


Teksti:  Mikko  Heinonen 
Kuvat:  1/1 /ikimedia  Commons 


Pelaaminen  on  hauskaa 
ja  moninpelaaminen 
parhaimmillaan 
moninkertaisesti  hauskaa. 
Nykyisin  meillä  on  nopeat 
lähiverkot,  joissa  kurmuuttaa 
kavereita,  mutta  pelejä  ja 
pelikoneita  on  alusta  asti 
yritetty  yhdistää  toisiinsa 
monilla  konsteilla. 


i  ■ 

i  Muinaiset  moninpelit 

Ensimmäiset  tietokoneet  olivat  valtavan 
kokoisia  ja  hintaisia  laitteita,  joita  käytet¬ 
tiin  toisiinsa  yhteydessä  olevien  päätteiden 
kautta.  Yliopistot  olivat  ensimmäisiä  paik¬ 
koja,  joihin  koneita  saatiin  -  ja  yliopisto-opis¬ 
kelijat  nokkelia  keksimään  niillä  muuta 
ajankulua  kuin  vain  tieteellistä  tutkimusta. 

Jo  1970-luvulla  monessa  opinahjossa  jou¬ 
duttiin  julistamaan  pelikieltoja,  kun  monen 
pelaajan  avaruus- ja  roolipelit  kuluttivat 
tietokoneiden  kallisarvoista  muistia. 


Varhaisia  kotitietokoneita  taas  yhdisti 
lähinnä  se,  ettei  niitä  yhdistänyt  mikään. 
Lähes  jokainen  valmistaja  teki  oman- 
laisiaan  ratkaisuja  laitteiston  suhteen, 
eikä  edes  saman  merkkisten  laitteiden 
välinen  tiedonsiirto  ollut  aina  mitenkään 
helppoa.  Standardien  mukaisia  sarjaport¬ 
teja  oli  vain  kalleimmissa  koneissa,  ja 
perusmalliin  sellaisen  lisääminen  saat¬ 
toi  maksaa  puolet  mikron  hinnasta. 


Sarjaportteja  oli 
vain  kalleimmissa 

koneissa 

Flash  Attack  (1980) 

j  ■  J 

Jo  vuonna  1980  julkaistiin  kuitenkin 
BYTE-lehdessä  artikkeli,  jossa  käsiteltiin  monen 
tietokoneen  pelien  mahdollisuuksia.  Esimerk¬ 
kinä  kerrottiin,  miten  kahden  Commodore  PET 
-mikron  rinnakkaisliitäntöjen  välille  voi  raken¬ 
taa  linkkikaapelin.  Mukaan  oli  liitetty  kahden 
pelaajan  hirsipuupeli,  minkä  lisäksi  kirjoittajat 
(Ken  Wasserman  ja  Tim  Stryker)  kauppasi- 
vat  PETille  Flash  Attack  -nimistä  kahden  koneen 
tankkipeliä.  Kyseessä  oli  todennäköisesti  ensim¬ 
mäinen  kaupallinen  linkitystä  tukenut  peli. 


Xanth  Software  F/X:n  luoma  yksinkertainen 
sokkeloräiskintä  muuttui  luonnollisesti  16 
pelaajalla  hulvattomaksi  huviksi.  Oikeat 
lähiverkkopelit  venyivät  vastaavaan  pelaa¬ 
jamäärään  vasta  paljon  myöhemmin.  Aina¬ 
kin  yksi  Atari-harrastajaporukka  ilmoittaa 
yhä  järjestävänsä  MIDI  Maze  -turnauksia. 

Myös  peliohjainportti  kävi  linkitykseen. 

Sitä  käytettiin  usein  erilaisiin  rakennus¬ 
projekteihin  muutenkin,  sillä  se  tarjosi 
helpon  tavan  syöttää  tietokoneelle  tie¬ 
toa  vaikkapa  kytkinten  tilasta.  Osassa 
kotitietokoneita,  kuten  MSX:ssä,  portin 
kautta  saattoi  myös  lähettää  tietoa. 

Japanilainen  Konami  käytti  tätä  hyväk¬ 
seen  MSX  2  +  :lle  tekemässään  F1  Spirit  3D 
Specialissa  (1988),  jonka  oheislaitteena 
myytiin  linkkikaapelia.  Sillä  oli  mahdol¬ 
lista  pistää  pystyyn  kahden  koneen  kil¬ 
pa-ajot.  Vaikka  peli  myikin,  itse  kaapeli  jäi 
harvinaiseksi,  eikä  linkkipelejä  ilmestynyt 
lisää.  Harrastajat  kuitenkin  selvittivät  pian 
sen  kytkennän  ja  ymppäsivät  linkkitukea 
omiin  peleihinsä.  Kunnianhimoisin  ohjain- 
porttitoteutus  lienee  samaten  MSX:lle 
tehty  JoyNet,  jolla  on  mahdollista  yhdistää 
useita  koneita  toisiinsa  rengasverkoksi. 


Soitellen  sotaan 

Atari  ST:n  MIDI-liitäntä  oli  tar¬ 
koitettu  soitinten  ohjaamiseen. 

Se  oli  kuitenkin  myös  tavallaan 
lähiverkko,  sillä  MIDIIIä  yhdistetyt 
laitteet  siirsivät  tietoa  toisilleen. 
Tämä  oivallus  johti  vuonna  1987 
siihen,  että  syntyi  MIDI  Maze  -nimi¬ 
nen,  jopa  16  tietokonetta  yhdis¬ 
tävä  räiskintäpeli.  Koneet  liitettiin 
toisiinsa  ketjuttamalla  niiden  MIDI 
OUT- ja  MIDI  IN  -liitäntöjä.  Yksi 
koneista  toimi  ottelun  ohjaajana. 

/ 

/ 

MIDI  Maze  (1987) 

Laukaus ,  laukaus ,  sar j  apor tti 


Ehdottomasti  yleisin  tapa  yhdistää 
kotitietokoneita  toisiinsa  oli  kuitenkin 
RS-232-standardin  mukainen  sarjaportti. 

25-  tai  9-napaisessa  kaapelissa  oli  yksin¬ 
kertaisimmillaan  vain  muutama  johdin: 
lähtevä  ja  tuleva  tieto  sekä  maadoitus. 

Sen  yleinen  käyttötarkoitus  oli  puhelin- 
modeemin  liittäminen  koneeseen,  mutta 
kytkemällä  lähetyksen  ja  vastaanoton 
ristiin  saattoi  tietokoneita  yhdistää  suoraan 
toisiinsa.  Kaapeli  oli  helppo  tehdä  itsekin. 


RS-piuhalla  oli  jo  mahdollista  pitää  kun¬ 
nollisia  peli-iltamia,  vaikkakin  vain  kah¬ 
den  koneen  välisinä.  Pelien  määrä  kasvoi 
räjähdysmäisesti:  linkitystuki  oli  helpompi 
lisätä  mukaan,  kun  sen  varsinaisesta 
teknisestä  toteuttamisesta  ei  tarvinnut 
murehtia.  Lähes  kaikki  pelit,  jotka  tukivat 
modeemin  yli  pelaamista,  toimivat  myös 
samassa  huoneessa  olevien  koneiden 
välillä  sarjakaapelilla.  Tiukkoja  matseja 
tuottivat  niin  F-16  Falcon ,  Populous  kuin 
Stunt  Car  Racer.  Osassa  pelejä  yhteys 
onnistui  myös  erimerkkisten  koneiden 
välillä,  joten  amigistit  ja  ataristit  saat¬ 
toivat  ratkoa  kiistojaan  muutenkin  kuin 
vandalisoimalla  toistensa  polkupyöriä. 


1B0B 


Omenat  puhuvat 

Saavuttaessa  1990-luvulle  alkoi  tieto¬ 
koneiden  vakiovarustetaso  kohentua, 
ja  edistyneimmistä  löytyi  jo  jonkinlai¬ 
sia  verkkokorttejakin.  Apple  Macin¬ 
toshit  olivat  tuolloin  kalliita  puo- 
liammattilaismikroja,  mutta  niilläkin 
pelattiin.  Eräs  ensimmäisistä  lähi- 
verkkopeleistä  oli  Battlezone- tankki- 
pelistä  innoituksensa  saanut  Spectre 
(1990),  joka  käytti  AppleTalk-verk- 
koa  ja  mahdollisti  jopa  kahdeksan 
koneen  välisen  panssaritaistelun. 


Lopullisesti  tietokoneiden  linkkipelaaminen 
lähti  sitten  lapasesta  vuonna  1993,  kun  Doom 
laskeutui  keskuuteemme.  RS-kaapelin  lisäksi 
sen  moninpeli  tuki  myös  verkkokortteja  ja 
mahdollisti  hillittömän  tappojuhlan  neljän 
pelaajan  kesken.  Hakkerisoftalla  nelinpeli 
toimi  jopa  sarjayhteyksiä  ketjuttamalla. 

Tämän  jälkeen  lähiverkkotappomatsit  ovatkin 
olleet  erottamaton  osa  ammuskelupelejä. 


Kaksi  Game  Boyta  Game  Linkillä  yhdistettynä. 


Samaan  aikaan  konsolimaassa 

Pelikonsoleissa  panostettiin  1980-luvulla 
ensisijaisesti  samalla  ruudulla  tapah¬ 
tuviin  moninpeleihin.  Linkitysmahdolli- 
suudet  ilmaantuivatkin  ensin  kannetta¬ 
viin  pelikoneisiin,  joissa  saman  näytön 
ääreen  ei  mahtunut  kuin  pelaaja  kerral¬ 
laan.  Nintendon  Game  Boy  (1989)  tarjosi 
mahdollisuuden  kaksinpeliin  Game  Link 
-kaapelin  avulla,  ja  vain  kuukautta  myö¬ 
hemmin  julkaistussa  Atari  Lynxissä  oli 
mahdollisuus  peräti  kahdeksan  konso¬ 
lin  yhdistämiseen  Comlynx-kaapelilla. 

i  \ 


ii 


LAN  saapuu 
konsoleihin 


Kotikonsoleista 
ensimmäinen  lin¬ 
kitystä  virallisesti 
tukenut  konsoli  oli 
samoin  Atari-merkki- 
nen,  nimittäin  Jaguar 
(1993).  Jaglink-kaa- 
peli,  kuten  melkein 
kaikki  muukin  Jagua- 
rissa,  oli  kuitenkin 
keskeneräinen  viri¬ 
telmä,  jonka  lopulli¬ 
sia  ominaisuuksia  ei 
ehditty  kertoa  ajoissa 
edes  pelin keh ittäj i I le. 

Tämän  seurauksena 
harvat  linkitystä 
tukevat  pelit,  kuten 
Doom,  kaatuilivat 
tuon  tuostakin. 

Eniten  I i n kki pelejä  pelättiinkin  varmasti 
Sony  Playstationilla  (1994).  Itse  konsoli 
oli  valtavan  suosittu  ja  sen  I  i  n  kki  ka  a  pe  I  i  a 
oli  yleisesti  saatavana,  joten  peliseuran 
löytäminen  oli  helppoa.  Koneiden  linki¬ 
tystä  tukevia  pelejä  ilmestyi  lähes  50 
kappaletta,  ja  niistä  etenkin  Formula  1 
oli  Suomessakin  suosittu  kaksinpeli. 


Sony  Playstation  2:n 
ensimmäisissä  mal¬ 
leissa  linkitys  oli  toteu¬ 
tettu  Firevvire-tekniikan 
pohjalta  kehitetyllä 
i  Li  n  k-j  ä  rj  este  I  m  ä  1 1  ä .  Sillä 
oli  mahdollista  yhdis¬ 
tää  keskittimen  kautta 
toisiinsa  jopa  kuusi 
konetta  tai  suoralla 
johdolla  kaksi.  Yleisin 
sovellus  tälle  oli  Gran 
Turismo  3:n  kilpa-ajo, 
mutta  pelättiinpä 
iLinkissä  Unreal  Tour- 
namentiakin.  Liitäntä 
poistui  PS2:n  mallipäi- 
vityksessä,  joten  sitä 
tukevia  pelejä  ilmestyi  vain  kourallinen. 

Myöhemmin  myös  PS2  sai  ahteriinsa  verk¬ 
kokortin,  joka  Microsoftin  Xboxissa  taas 
oli  vakiovarusteena  alusta  asti.  Nintendo 
Gamecubeen  ja  jopa  Sega  Dreamcastiin 
sen  sai  lisähinnalla.  Normaali  lähiverk- 
kotekniikka  korvasikin  pian  valmistajien 
omat  viritykset  myös  konsolipuolella. 


P52  ja  verkkokortti.  Kuva:  Evan-Amos 


Myös  Sega  Saturn  tarjosi  linkkimahdol- 
lisuuden  sarjaporttinsa  kautta,  mutta 
kahden  koneen  peliin  tarvittiin  omat 
versionsa  peleistä.  Niitä  taas  ilmestyi 
lähinnä  Japanissa.  Länsimaissa  Sega 
panosti  enemmän  internetpelaami- 
seen  NetLink-modeeminsa  kautta. 


Nykyisin  lähiverkkopelejä  pelaavan  ei  tar¬ 
vitse  kovasti  murehtia  tekniikasta,  ja  hyvä 
niin.  Edelliset  pelaajasukupolvet  ovat 
tehneet  tuotekehitystä  ja  taistelleet  kat¬ 
keilevien  yhteyksien  kanssa  aivan  riittä¬ 
miin  -  nyt  on  aika  nauttia  peleistä,  it 


Oi  H  REPUTAT/OK 
IS  VÖLIR 
GUA 


ovi**0 


PS 

Tule  Demoscene- 
klubille! 


paS^  p^re^n’ 

lefcis:Ln  ^ 


Onko  Skrollin  Assyspessu  mieles¬ 
täsi  paskaa?  Kirjoita  itse  parempi! 

Skrolli  julkaisee  ilomielin  lehdessä  tai  verk¬ 
kosivuillaan  lisää  artikkeleja,  jotka  liittyvät 
Assemblyyn,  demopartyihin,  demoskeneen  tai 
suomalaiseen  peliskeneen.  Onko  sinulla  ehkä 
jokin  tarina  kerrottavanasi?  Ota  yhteyttä! 

Muisteloita  vanhoista  partyistä,  demokom- 
poista,  ensimmäisistä  kilpapeliturnauksista 
tai  mistä  tahansa  kiinnostavasta,  ehkä 
jopa  historiallisesta  yhteisöpuuhastelusta? 
Oliko  teillä  joskus  muinoin  klaani  tai  peli- 
porukka,  joka  pitää  yhä  yhteyttä  tai  jopa 
pelaa  edelleen  10-20  vuotta  perustami¬ 
sensa  jälkeen?  Muisteloita  90-luvun  netti- ja 
moninpeleistä?  Siitä  miten  vaikeaa  joskus 
oli  päästä  nettiin  pelaamaan  ja  kuinka 
asiat  ovat  sittemmin  helpottuneet,  kehitty¬ 
neet  tai  menneet  ihan  pilalle?  Miten  skene 
kuoli  vuonna  1993,  1998,  2005  ja  2010? 

Skrolli  on  SINUN  lehtesi!  Skrollia  ei  tehdä 
ilman  SINUA!  Sinulla  on  tarinoita,  jotka 
ansaitsevat  tulla  julkaistuksi.  Ole  meihin 
yhteydessä  ja  kerro  tarinasi,  etteivät  demo¬ 
ja  peliskenen  muistot  katoa  unohdukseen. 

Assembly-muistoja  voi  jakaa  myös  Skrollin 
foorumilla  aiheen  mukaisessa  viestiket- 
jussa:  http://murobbs.plaza. fi/skrolli/. 

Sähköposti:  toimitus(g)skrolli. fi 

Web:  http://skrolli.  fi/yhtevstiedot 


Teksti:  Jukka  O.  Kauppinen  aka 
Grendel  /  Byterapers 
Kuvat:  Jukka  O.  Kauppinen,  Zardax 

Kyllähän  skenettäjät  tietävät, 
että  demojen  katselu  on  suurin 
piirtein  parasta,  mitä  ihminen 
voi  tehdä  housut  jalassa 
tai  ilman.  Ja  joskus  niitä  voi 
katsoa  porukalla,  muuallakin 
kuin  kotona  tai  partyillä! 

Erään  kerran  Grendel,  Micron  ja  muut  Byte- 
rapersit  astelivat  Tampereella  YO-talolle,  jossa 
oli  luvassa  erikoisempi  elektronisen  musiikin 
ilta.  Ja  kun  Rob  Hubbardin  SID-sävelet  kai¬ 
kuivat  kaiuttimista  ja  kadulta  sisään  marssi¬ 
nut  kansa  tanssi  Commandon  tahtiin,  niin  jokin 
kipinöi.  Sen  seurauksena,  vuosia  myöhemmin, 
Tampereella  onkin  järjestetty  säännöllisen  epä¬ 
säännöllisesti,  välillä  kerran  vuoteen,  välillä  pari 
kertaa  vuodessa  Demosceneklubi-tapahtuma. 

Demosceneklubin  perusidea  on  yksinkertainen. 
Katsotaan  demoja  baarissa,  kaikille  avoimessa  ja 
ilmaisessa  tilaisuudessa.  Mainostetaan  sitä  kai¬ 
kelle  kansalle,  houkutellaan  paikalle  myös  ihmi¬ 
siä,  joita  demoskene  tai  tietokoneet  eivät  sinänsä 
kiinnosta.  Avarretaan  ulkopuolisten  mieliä,  ja  jos 
olet  jo  skenessä,  niin  nautitaan  hyvistä  demoista. 
Muut  voivat  nauttia  esimerkiksi  demojen  visuaa¬ 
lista  tai  yksinkertaisesti  hyvästä  musiikista. 

Klubin  kantava  perussävel  on  nimittäin  näyt¬ 
tää  demoja,  jotka  sopivat  tanssilattialle  ja  saa¬ 
vat  jalan  vipattamaan.  Demoja,  joissa  on  hyviä 
biisejä,  häikäiseviä  visuaaleja  ja  bilemeininkiä. 
Etsitään  kulmia  esimerkiksi  elektronisesta  musii¬ 
kista,  synapopista  ja  EBM:stä  tykkääville  ja  hou¬ 
kutellaan  näiden  ystäviä  nauttimaan  demoista. 

Allekirjoittaneen  journalistisen  kulman  takia  klu¬ 
billa  saatetaan  silloin  tällö  in  nähdä  myös  pelialan 
tai  demoskenen  kannalta  historiallisia  vieraita. 

Klubia  pyörittävät  Grendel  /  Byterapers  ja 
Grandmaster  Dr.C  vierailevien  DJ/VJ:n  kera. 

Seuraava  Demosceneklubi  järjestetään 
syksyllä/talvella  2014.  Tervetuloa! 

Lisätietoja: 

http://byterapers.com/demoscenel<lubi/  ja 
tvtvty.  facebook.  com/groups/demosceneklubi/  £ 


Tulokset  ovatkin  olleet  upeita.  Jokainen 
Demosceneklubi-ilta  on  houkutellut  vakio- 
paikkamme,  Tampereen  Hämeenpuistossa 
sijaitsevan  0'Hara's  Freehousen  bändikellarin 
tupaten  täyteen.  Väkeä  on  riittänyt  enem¬ 
män  kuin  useimmilla  keikoilla  ja  DJ-iltoina. 
Iltamiin  on  saapunut  demoskenettäjiä  kau¬ 
empaakin,  ja  läsnä  on  ollut  myös  paikallisia 
konemusiikin  ystäviä  ja  muuten  vain  uteliaita. 


VJ:n  kannalta  illat  ovat  olleet  hienoja  koke¬ 
muksia.  Että  sitä  kerrankin  saa  valikoida 
hienoja  demoja  ja  näyttää  niitä  ihmisille! 
Avoimissa  bileissä!  Oluesta  ja  fiiliksestä 
nauttien!  Joskus  esitämme  demoja  jonkin 
etukäteen  mietityn  teeman  mukaisesti.  Jos¬ 
kus  setissä  on  viime  vuosien  parhaita  uusia 
biledemoja.  Joskus  setissä  on  klassikoita 
vuosikymmenten  varrelta.  Aika  perinteisesti 
kello  24-01  aikoihin  ruuduille  räiskähtävät 
niin  State  of  the  Art  kuin  muutkin  yleisön 
ikisuosikit,  ja  valomerkin  lähestyessä  on 
K18-teosten  ja  huonoimman  huumorin  vuoro. 


Teksti:  Jukka  O.  Kauppinen  aka 
Grendel  /  Byterapers 
Kuvat:  Jukka  O.  Kauppinen 


Demopartyjt:  olivat  pitkään  hauskoja  tapahtumia,  joissa  demoscene- 
aktiivit  tapäsivat  toisiaan  yhteistyön,  sosiaalisen  puuhastelun 
ja  tervehenkisen  kilpailun  merkeissä.  Sitten  kaikki  muuttui. 

Pelaajat  rynnistivät  demoscene-yhteisön  pyhättöön  ja  muuttivat 
puhdassydämisten  demodruidien  palvontamenot  kaupallisuuden  ja 
Quaken  juhlaksi.  Tapahtuman  sielu  myytiin  kaupallisuuden  alttarille 


Vuosi  1994  oli  puhdassydämisimmille 
demoscene-aktiiveille  kauhistus.  Yhtäkkiä 
Assembly  oli  monin  verroin  aiempaa 
suurempi  ja  jättimäisempi.  Tapahtumassa 
oli  muitakin  sponsoreita  kuin  paikal¬ 
linen  nakkikioski.  Demopyhättöön  oli 
saapunut  jopa  kauppoja.  Pelaajien  vika! 

Pelaamisen  historia  demopartyillä  oli 
kuitenkin  paljon  Assemblyä  vanhempaa 
perua.  Jo  Suomen  aivan  ensimmäisillä 
partyillä,  jotka  Finnish  Gold  ja  The 
Jezebels  Union  järjestivät  joulukuussa 
1987  Vaajakoskella,  sekoitettiin  surutta 
pelaamista  ja  demoilua.  Ja  mikäs  ihme 
se  on?  Demoscenettäjät  olivat  yleensä 
parhaassa  iässä  olevia  pelaajia,  ja 
demopartyt  olivat  -  ja  ovat  -  mitä  oivimpia 
tapahtumia  muun  muassa  pelien  kopi¬ 
ointiin.  Ja  moninpelien  pelaamiseen. 

Iillllll  I . Il  Minimi  II  m  ITI  IM 


Assembly  1994  kuitenkin  vei  tämän 
askelta  pidemmälle.  Ei  se  tapahtuman 
räjähdysmäinen  kasvu  tai  kaupallisen 
puolen  vahvistuminen.  Vaan  ne  pelikau- 
pat,  pelifirmat  ja  peliturnaukset.  Siellä 
oli  hirveästi  pelaajia!  Siellä  pelattiin  jopa 
moninpelejä!  Siellä  oli  peliturnauksia! 

Assembly  1994  tarjosikin  tiettävästi  Suo¬ 
men  pelihistorian  ensimmäiset  eSports-tur- 
naukset.  Lähiverkossa  pelatun  Doom-tur- 
nauksen  voittaja  sai  palkinnoksi  aikansa 
kovinta  huippua  edustaneen  tietokone¬ 
valmistajan  konepaketin,  eli  palkinto  oli 
arvokkaampi  kuin  monissa  tämän  päi¬ 
vän  isoissa  kotimaisissa  turnauksissa. 

Jäähallissa  nähtiin  myös  hieman  erikoisempia 
väläyksiä  tulevaisuudesta.  Suomen  On-Line 
Pelit  esitteli  Air  VVarrior  -lentosimulaattoria, 

J  v  i  -  .  .  ■  *  7"  r?  '  .  *  ■ «  7  t  ; 


^ Demopyhättöön  oli 
saapunut  jopa  kauppoja! 

joka  oli  yksi  kaikkien  aikojen  ensimmäisistä 
graafisista  MMO-peleistä.  Ja  kaiken  lisäksi  se 
oli  reaaliaikainen  verkossa  pelattava  lentosi¬ 
mulaattori.  Yrityksen  standilla  simulaattoria 
pystyi  kokeilemaan  internetissä.  Kannattaa 
huomioida,  että  harva  oli  edes  kuullut  interne¬ 
tistä,  saati  kuvitellut  voivansa  jonain  päivänä 
pelata  tietokonepelejä  etänä  muiden  ihmisten, 
saati  aivan  muissa  maissa  asuvien  kanssa. 
Mutta  nytpä  se  onnistui!  Assemblyssä! 

Vuonna  1995  Assemblyssä  oli  ensimmäisen 
kerran  virallinen  internet-yhteys,  jota  kaikki 
vierailijat  pystyivät  käyttämään.  Tähän  aikaan 
useimmat  käyttivät  yhä  kallista  modeemi- 
pohjaista  yhteyttä  purkkeihin  tai  internetiin 
soittaakseen,  joten  koti- ja  Assembly-net- 
tiyhteyksien  välistä  eroa  on  tänään  vaikea 
kuvitella.  Vuosien  mittaan  Assemblyn  yhte¬ 
ydet  nopeutuivat  vuosi  vuodelta,  ja  monille 
tapahtuma  olikin  vuoden  pelikohokohta,  kun 
samassa  tuhansien  tietokoneiden  sisäver¬ 
kossa  oli  valtavasti  moninpeliservereitä  ja  peli- 
seuraa.  Quaket,  StarCraftit  ja  muut  huippu- 
suositut  moninpelit  kuumensivat  sisäverkon. 


it  on  ensimmäinen  Kaupallisia  MMO-pelejä  Suo¬ 
men  markkinoille  tarjonnut  peliyritys.  Yrityksen  Assembly-osastolla 
sai  kokeilla  Air  Warrior  - lentosimulaattoria ,  jonka  virtuaalitaivailta 
löytyi  ihan  oikeita  ihmisiä  ympäri  maailmaa.  Uskomatonta! 


Assembly  1993 :ssa  kaupallisuus  ja  pelibisnes  aloitti  salakavalan  hivuttautumisen  demo- 
kansan  pyhättöön.  Huomaatteko  seinällä  Terramarque- pelitalon  mainosla- 
kanan?  Mainos  muistutti  ilkeämielisesti  demoryhmien  lakanoita ,  yrittäen  hivuttaa  viatto¬ 
man  demokansan  mieliin  ajatuksia  videopelien  erinomaisuudesta  ja  suomalaisen  pelialan 
hyväksyttävyydestä.  Terramarque  näet  oli  tässä  vaiheessa  loppusuoralla  Elfmania-pelinsä 
kanssa.  Onneksi  skene  iski  takaisin!  Katsokaapa  Youtubesta  "242  -Virtual  Dreams ". 


Guage  kuumentaa  yhä 

Vaikka  kaupallisuuden  ja  pelaa¬ 
misen  yhdistäminen  sisäänpäin 
lämpiävään  demosceneen 
olikin  paikoittain  vaikeaa,  oli  se 
myös  vääjäämätöntä.  Kansan¬ 
juhlaa  ei  järjestetä  pelkästään 
pienen  sisäpiirin  voimin,  saati 
pelkälle  sisäpiirille.  Demosce- 
nettäjien  lisäksi  tarvitaan 
myös  pelaajien,  tietokone- 
harrastajien  ja  kaikkien  mui¬ 
denkin  digikulttuuriyhteisöjen 
puhaltamista  samaan  bittiin. 
Siinä  Assembly  on  onnistu¬ 
nut  yli  kaikkien  odotusten. 

"Salajuonemme  onnistui!  Assembly stä  tuli  pelimekka ", 
käkättävät  Terramarquen  Miha  Rinne  ja  Ilari  Kuittinen 
vuonna  1994.  Seuraavana  vuonna  Terramarque  ja  toi¬ 
nen  peliyritys  Bloodhouse  yhdistyivät  Housemarqueksi. 


Kaupallisuuden  maihinnousu!  50  HD-korppua  sadalla  markalla? 
Kannustiko  PC  Superstore  piratismiin  Assembly  1994:ssä? 


t 


Ei  tietenkään  ilman  kompastuskiviä.  Tuhan¬ 
sien  ihmisten  saaminen  saman  katon  alle 
vaatii  lukemattomia  sankaritekoja  ja  suun- 
nitteluvirheitä.  Vuosien  mittaan  on  löydetty 
pienoista  tasapainoa,  jolla  suuren  digi¬ 
taalisen  kulttuurin  pienemmät  alakulttuu¬ 
rit  saadaan  paremmin  saman  katon  alle. 
Nykyään  esimerkiksi  oldskool-harrasta- 
jille  ja  hardcore-pelaajille  on  omat  tilansa, 
joissa  nämä  voivat  keskittyä  paremmin 
omiin  puuhiinsa,  muita  häiritsemättä. 


"Guaget  vittuun!" 

Eriyttäminen  auttaa  hieman  myös  perintei¬ 
sesti  pahimpaan  ongelmaan,  eli  demokisojen 
seuraamiseen  päähallissa.  Demojen  katse¬ 
leminen  vaatii  keskittymistä,  joka  häiriintyy 
jos  joku  soittaa  omaa  musiikkiaan  -  tai  jos 
pimeässä  salissa  loistaa  täydelle  kirkkau¬ 
delle  väännettyjä  näyttöjä.  Näytöt  nousi¬ 
vat  isoksi  ongelmaksi  siinä  vaiheessa,  kun 
vannoutunut  demoväki  aloitti  tapahtuman 
pääkilpailujen  seuraamisen  -  ja  huikeasta 
nettiyhteydestä  villiintyneet  pelaajat  vain 
tuijottivat  näyttöjään  kuulokkeet  korvilla. 
Sadat  kirkkaat  näytöt  täplittivät  messukes¬ 
kuksen  muutoin  pimeää  salia  -  ja  useim¬ 
pien  ruuduilla  vilistivät  Quaken  soturit. 


Housemarque  korruptoi  nuoria  Pepsi  Colan  ja  Amiga-räis- 
kintäpelien  voimin  Assembly  1997 :ssä.  "Our  mission  here  is 
done",  lausui  pelijehova  Kuittinen  ennen  ylösnousemistaan. 


Tästä  riesasta  kasvoi  lentävä  lause,  joka  elää 
yhä  tänään.  "Quaket  vittuun"  -  tai  " Guaget 
vittuun".  Iskulausetta  huudetaan  kymmenien 
ja  satojen  kurkkujen  rytmikkäänä  yhteis- 
karjuntana,  kunnes  viimeisetkin  Quake-jää- 
rät  tajuavat  vihjeen  -  tai  järjestysmiehet 
käyvät  sammuttamassa  kaverien  näytöt. 
Elleivät  ärtyneet  skenettäjät  ole  jo  käyneet 
nykäisemässä  guagettajan  virtapiuhasta. 

Osa  pääsalin  pelaajista  on  kuitenkin  kek¬ 
sinyt  pelaamisongelmaan  ratkaisun. 
Käytetään  pressua,  jonka  voi  vetää  näy¬ 
tön  ja  pään  yli.  Näin  pelaaminen  voi  jat¬ 
kua,  vaikka  lämmin  voikin  tulla!  £ 

r  " 

Sana  "boozembly"  rimmaa  näiden  kanssa: 

...  aja ntasa käsittely,  alfasäteily,  alppikiipeily, 
ammattinyrkkeily,  aseenkäsittely, 
astiahylly,  auringonsäteily,  avaruuskävefy, 
avaruussäteily,  beetasäteily... 


Lähde:  http://www.suomisanakirja.fi/ 


Boozembly 


Assemblyn 


var jofestivaal 


1 


]  . 

Boozembly.  Legendaarinen  Boozembly. 
Vuonna  1995  ensimmäistä  kertaa  järjestetty 
Assemblyn  varjotapahtuma  on  kasvanut 
vakiintuneeksi  osaksi  suomalaista  demoske- 
nen  historiaa.  Boozembly  Disorganizing 
-ryhmän  tapahtuma  tarjoaa  Assemblyn  alko¬ 
holista  nauttiville  demoskene-veteraaneille 
metsäisen  foorumin,  jossa  voi  nautiskella  päi¬ 
hteistä  ja  hyvästä  seurasta  Assemblyn  muita 
vieraita  häiritsemättä.  Koska  merkittävä  osa 
suomalaisen  demoskenen  vaikuttajista  vaiku¬ 
ttaa  nykyään  sekä  kotimaisissa  että  kansain¬ 
välisissä  IT-alan  yrityksissä,  nauttii  varjotapah¬ 
tuma  myös  epävirallisten  sponsorien  tuesta. 

Boozemblyä  ei  koskaan  varsinaisesti  main¬ 
osteta,  mutta  sen  olemassaolo  ei  ole  mikään 
salaisuus.  Boozemblyn  löytääkseen  on 


kuitenkin  tunnettava  ainakin  joku  Boozembly- 
vakiovieras,  joka  osaa  opastaa  uudetkin 
tulokkaat  vanhojen  skenesetien  salaiseen 
saarekkeeseen.  Kaikki  eivät  kuitenkaan  aina 
ole  ymmärtäneet  tapahtuman  luonnetta,  vaan 
erään  Assemblyn  yhteydessä  järjestettiin 
myös  toinen  Boozembly,  eli  varjotapahtuman 
varjotapahtuma.  Lameri-Boozemblyksi  kutsut¬ 
tuun  tapahtumaa  jopa  jaettiin  mainoslehtisiä. 
Tämä  herätti  suurta  huvittuneisuutta  aitoon 
Boozemblyyn  osallistuneiden  keskuudessa. 


Vaikka  Boozemblyä  ei  varsinaisesti  järjestetä, 
eikä  juopotteluun  keskittyvällä  tapahtumalla 
ole  sen  enempää  järjestysmiehiä  kuin  siivoo¬ 
jiakaan,  tapahtuma  on  silti  aina  poikkeuksell¬ 
isen  siisti  metsäfestivaali.  Disorganizing-tiimi 
esimerkiksi  siivoaa  tapahtumapaikan. 

Koko  perheen  festivaalin 
toinen  puoli 

Koko  perheen  digitaalifestareilla  on  myös 
värikkäämpi  -  vai  pitäisikö  sanoa  synkempi  - 
puolensa.  Kaverien  kokoontuessa  saatetaan 
nauttia  väkevämpiäkin  keitoksia,  milloin 
viinasten  ja  muidenkin  nautintoaineiden 
merkeissä.  Suotta  ei  Assemblyn  virallista 
sivutapahtuma  Boozemblyä  ole  kutsuttu 
joskus  Hassemblyksi.  Etenkin  vanhemp¬ 
ien  scenettäjien  keskuudessa  väkijuomat 


ovat  ytimellinen  osa  Assemblyä,  joskin 
niitä  nautitaan  partyalueen  ulkopuolella. 

Myös  tietty  ilkikurisuus  kuuluu  Assemblyyn, 
käytännön  piloja  unohtamatta.  Varsinaista 
vandalismia  kännisimmätkään  skenet- 
täjät  eivät  harrasta,  vaikka  poikkeuksia 
tähänkin  sääntöön  on  nähty.  Kaikenlaista, 
mitä  ei  yleensä  muistella  puhtoisen  fes¬ 
tivaalin  julkikuvassa,  on  silti  sattunut. 

Kommentit  kerrotaan  anonyymeinä. 


Eräs  vanhemman  polven  demoscenet- 
täjä  tunnettiin  äkkinäisestä  luon¬ 
teestaan.  Poliisitkin  samasta  syystä. 
Eräässä  Assemblyssä  herra  oli  harvi¬ 
naisen  pahalla  tuulella  ja  mieli  teki 
tuhota  jotain.  Herra  käveli  tapahtu¬ 
man  käytävällä,  huomasi  nuoren  pelaa- 
japojan  koneineen  ja  kysyi  "onks  tää 
Pentium?"  Myönteisen  vastauksen  kuul¬ 
tuaan  herra  tarttui  koneeseen,  nosti 
ja  repäisi  sen  irti  johdoista  ja  pais¬ 
kasi  seinään.  Seuraava  yö  kuluikin 
putkassa  vandalismista  syytettynä. 


Jär j estysmiesten  on  oltava  asial¬ 
lisia  ja  kunnollisia.  Mutta  mikäpä 
olisi  tehokkaampaa  kuin  usuttaa 
perinteisesti  pahin  häirikkö  pitä¬ 
mään  jöötä  häiriköille?  Siinä  missä, 
virallisten  j ärj estysmiesten  vastuuj 
rajoittuu  tapahtumapaikan  välittö¬ 
mään  läheisyyteen,  epävirallinen 
järjestysmies  piti  lähimetsät  tyh¬ 
jinä  j uopottelevista  osanottajista 
viinapalkalla .  Kaiken  minkä  taka¬ 
varikoit,  voit  juoda  itse.  Toi¬ 
minta  olikin  erittäin  tehokasta. 


f  ACCESSIONl 

l  There  On  Be  Only  One 


Bytekukkula  oli  maaginen  paikka  Assemblyn  Messukeskus- 
vuosina.  Se  oli  läheisen  urheilukentän  vieressä  kohoava 
pieni  kukkula,  jonne  demosceneväki  kerääntyi  nauttimaan 
Boozemblystä  Byterapers-ryhmän  vakioleiripaikalle .  Kai¬ 
kenlaista  tapahtui.  Eräänä  vuonna  paikalle  saapui  paikal¬ 
lisia  sademetsien  pelastajia,  jotka  närkästyivät  ryhmän 
keskellä  palavasta  kynttilästä.  Sademetsien  tuhoaminen 
kostettiin  Grendel/ (B) : lie  aivotärähdyksellä  (lapset, 
kenkä  ei  kuulu  kasvoihin) .  Eräänä  toisena  vuonna  vie¬ 
reisellä  kentällä  pelattiin  scene j alkapalloa .  Enema/ (B) 
jätettiin  kukkulavahdiksi  -  ja  miehelle  tuli  paskahätä. 
Minkäs  mies  voi,  paska  piti  vääntää  rinteen  käyttämättö¬ 
män  rinteen  kulmalle . .  Eikö  vain  eräs  scenettäjä  päättä¬ 
nyt  kiivetä  juuri  sitä  kautta  ylös,  liukkain  seurauksin. 

U-mpihuma lainen  humo¬ 
risti  käytti  kallioilla 
järjestäjien  styroxi- 
kylmälaukkua  penkkinä. 
Päreiksihän  se  meni 
kyseisen  henkilön  sam¬ 
muessa.  Palkinnoksi 
tuli  kultainen  suihku. 
Rikoksen  tekijä  ei 
herännyt  ennen  aamua. 


Pyörittelimme  pornoa  koulun  Ä/V-bait- 
teilla.'  TV  oli  käännetty  siten, 
että  se  näkyi-  kadulle.  J^ngi  myös 
kulki  vapaasti  ikkunoista  partypäi- 
kalle  ja  ulos.  Ei  sitä  kukaan  pys¬ 
tynyt  valvomaan.  Alkoholiakin  näkyi 
olevan  aika  helposti  saatavilla. 
Vuosi  oli  1993-  ja  ekat  omat  Assyt. 
Jätti  kyllä  aika  lähtemättömän  vai¬ 
kutuksen,  tätä  oli  saatava  lisää! 


Isot  pojat  kertoilivat  hurjia 
tarinoita  Boozemblyissä  tehdyistä 
akteista.  Niiden  todenperäisyyttä 
kyllä  vähän  epäilen.  Olen  kuul¬ 
lut,  että  myös  it$e  Pehu  on  nähty 
kekkaloimassa  Boozemblyillä . 
Sikäli  kuin  Boozejen  sponssivii- 
nan  määrä  kasvaa,  niin  näköjään 
se  johtaa  vääjäämättömästi  pai¬ 
dattomaan  italodi^coon .  Tämä  on 
dokumentoitu  myös  Youtubeen. 


mm 


FOR  THE  BE3T 

trade  wrm  the  best 


Frendi  buuttasi  Quake-pe- 
laajan  koneen  kesken  pelin. 
Kuake  raivostui  ja  kävi 
kaveriin  käsiksi.  Tyyp¬ 
pipä  lensi  ulos  assyiltä 
koneineen  keskellä  yötä. 

Teipattiin  Kakan  (Damones) 
kanssa  rullallisella  jeesus- 
teippiä  toinen  Damonesin  mem- 
beri  aamuyöstä  Boozekukkuloilla 
aurinkotuoliin  ja  kannet¬ 
tiin  mies  nauttimaan  tulevasta 
auringonnoususta.  Kaveri  itse¬ 
kin  hymyili  aamupäivällä,  että 
hyvän  källin  olitte  keksineet. 


Virallinen  kulku  partypaikalle  tapah¬ 
tui  koulun  pääoven  kautta.  Mutta  kyse 
oli  koulusta,  niin  ensimmäisen  ker¬ 
roksen  ikkunat  olivat  toki  help¬ 
poja  kiertoteitä.  Siinä  missä  selvästi 
humaltuneet  partyvieraat  jätettiin 
jäähylle  ulkopuolelle,  fiksummat  meni¬ 
vät  sisään  ikkunoista.  Lopulta  järjes¬ 
täjät  huomasivat  porsaanreiän  ja  mää¬ 
räsivät  ikkunat  kiinni.  Ainakin  yksi 
luokka  tyhjennettiin,  kun  sen  varan¬ 
nut  ryhmä  ei  estänyt  läpikulkua. 


Boozemblyssä  yksi  tyyppi  tuli 
valittelemaan,  kun  tämän  pyörä 
oli  varastettu.  "Meinasin  pis¬ 
tää  vahingon  kiertämään  ja  pölliä 
vieressä  olevan  pyörän,  mutta  se 
oli  lukossa..."  Tässä  vaiheessa 
alkoi  päässä  raksuttamaan.  "Het¬ 
kinen,  sehän  puhuu  MUN  pyörästä!" 

Nimeltä  mainitsematon  hen¬ 
kilö  soitti  j är j estysmie-s- 
ten  ja  AssyTVin  radiopuheli¬ 
mien  taajuudelle  "Olen  omena" 
-kappaletta  pitkään  ja  har¬ 
taasti  loopilla.  Tämä  siis 
ennen  kuin  Virve  tuli  käyttöön. 
Terveisiä  vaan  Äänelle  : ) 


Scenen  alkuvuosina  raja  demoilun  ja  waretuk 
sen  välillä  oli  olematon.  Ensimmäiset  suoma¬ 
laiset  partyt  etsivät  kaavaansa  mainostaen 
olevansa  Copy  &  Crack  Partyjä.  Kun  Amiga  oi 
vielä  voimissaan,  oli  partyjen  käytetyin 
apuohjelma  X-Copy,  jonka  po j o j o j ong-ääni- 
merkki  levykopion  valmistuessa  soi  taukoa¬ 
matta  aamusta  aamuun.  Kun  Assembly  rakensi 
sisäverkot  ja  tarjosi  internet-yhteyden, 
räjähti  kopiointi  käsiin,  kun  kiintole¬ 
vyt  sai  täyteen  warea  tapahtuman  sisäver¬ 
kosta.  Siitäkin  huolimatta,  että  kovim¬ 
pien  warettajien  nettiyhteys  suljettiin. 


Veteraaniryhmä  Byterapersilla  oli  Har¬ 
twall  Areenalla  aina  oma  VIP-aitio, 
jossa  ryhmän  demomaakarit  viimeiste- 
livät  demo jaan  (jotka  joskus  ehtivät 
kompoonkin)  ja  kutsuvieraat  seurasivat 
kompoja.  VIP-tiloissa  oli  myös  hyvä 
nukkua  -  ja  harjoittaa  suomalaiskansal¬ 
liset  perinne j uomien  nauttimista,  josta 
pääsivät  osallisiksi  myös  monet  Assem- 
blyn  ulkomaiset  kunniavieraat.  Kunni¬ 
avieraiden  kadottua  Byte-aitio  olikin 
usein  ensimmäinen  paikka,  josta  näitä 
kannatti  käydä  etsimässä.  Eräänkin 
kerran  kunniavieras  noudettiin  kesken 
lystin  tarinatuokion  esitelmää  varten, 
ja  Assyorggi  pudisteli  päätään  "ei  hel¬ 
vetti,  sen  pitää  olla  live-lähetyksessä 
tunnin  päästä."  Hyvin  sekin  silti  meni! 


1993  lukittiin  Deadbeat  umpiperäkär- 
riin  sisälle,  kun  oli  mennyt  sinne 
nukkumaan.  Vissiin  oli  aika  kuuma. 
Samana  vuonna  käytiin  kesken  Assy- 
jen  (suihkut,  mitkä  muka?)  Helsin¬ 
gin  keskustassa  elokuvissa.  Koko 
Hot  Shots  2:n  ajan  takana  istunut 
tyttörivi  whinesi,  että  "hyi  vittu, 
eikö  noi  käy  suihkussa"  ja  läksi¬ 
vät  teatterista  kesken  elokuvan. 


Beyond  Force 

*  THE  LEADING  EDGE  OF  CO&MG  - 


Votecheattaaminen  oli  pitkään  suoranaista 
urheilua  -  ja  taitolaji.  Äänestys j ärj estelmien 
kehittyminen  ja  henkilöllisyyksien  varmentami¬ 
nen  vaikeutti  demokisoissa  huijaamista,  mutta 
samalla  ne  vain  innoittivat  huijareita  keksi¬ 
mään  alati  innovatiivisempia  kainoja  äänes¬ 
tystuloksiin  vaikuttamiseksi.  Joskus  huijarit 
ovat  olleet  suorastaan  äimistyttävän  suorasu¬ 
kaisia.  Eräänkin  kerran  huomattiin  ensin,  että 
äänestys j ärj estelmä  tallentaa  äänet  väärin. 

Sen  jälkeen  havaittiin,  että  äänestyspäatettä 
vartioinut  järjestysmies  oli  tylsyyksissään 
syöttänyt  koneeseen  kymmenittäin  vääriä  ääniä. 
Hups !  Ja  äänestys  uusiksi.  Perinteisimpiä  vai¬ 
kuttamistapoja  .ovat  olleet  myös  Boozemblyss-ä 
"äänestä  mua"  -pyytely,  ehkä  pienen  hörpyn 
säestämänä.  Joskus  taas  aktiivit  ovat  kerän¬ 
neet  muilta  äänestämisen  mahdollistavia  lipuk¬ 
keita  tai  kiertäneet  kannettavan  tietokoneen 
kanssa  tarjoten  äänestysmahdollisuutta,  "kan¬ 
nustaen"  antamaan  ääniä  tietyille  produille. 
Hienostuneemmista  hui j.auskeinoista  puhumatta¬ 
kaan.  Huijaamiselle  on  hyvät  syytkin,  'sillä 
kukapa  ei  ottaisi  mielellään  CV : n  mainintaa 
hyvästä  sijoituksesta  Assemblyssä.  Joskus 
siitä  on  saanut  kouriintuntuvan  palkinnon¬ 
kin.  Mikä  kivuliainta,  äänestykset  ovat  olleet 
monta  kertaa  niin  tiukkoj.ä,  että  yhden  ainoan 
henkilön  ääni  on  voinut  oikeasti  ratkaista 
sijoituksen.  Etenkin,  -jos  sitä  ei  ole  annettu. 


Otaniemiestä  saapui  villejä 
teekkareita  Boozembly-kal- 
lioille  ja  huokutteli  tam¬ 
perelaisen  alaikäisen  sekä 
muutaman  kaverini  taksilla 
Otaniemeen  mukamas  legendaa¬ 
risille  jatkoille.  Muutaman 
lukitun  oven  ja  pienimuotoi¬ 
sen  Alvarin  aukiolla  pide¬ 
tyn  yöllisen  piknikin  jälkeen 
aamun  lisäksi  alkoi  valkene¬ 
maan  fgkta  vääjäämättömästi 
edessä  häämöttävästä  paluu¬ 
matkasta  Areenalle.  Me,  HSL 
ja  metropolin  liikenne  vai¬ 
kuttivat  tuolloin  täysin  mah¬ 
dottomalta  yhtälöltä.  Niinpä 
päädyimme  kävelemään  koko 
matkan  takaisin  Pasilaan. 

11,5  kilometriä  voi  taittua 
hyvinkin  nopeasti,  jos  unoh¬ 
taa  matkasta  puolet.  Lisäksi 
kartat  ovat  kasuaaleille, 
Pasilan  torni  sekä  satunnai¬ 
set  jalankulkijat  ovat  aivan 
riittäviä  suunnannäyttäjiä. 
Lopulta,  ilmeisesti  nelisen 
tuntia  myöhemmin,  saavuimme 
Hartwall-areenalle  ja  pai¬ 
nuimme  nukkumaan.  Nykyään 
opiskelenkin  Otaniemessä. 

Demoskenevisa ! 

Kysymykset:  Micron  /  Byterapers 


1.  Minkä  vuoden  Assembly- 
issa  julkaistiin  Nooonin  demo 
Stars:  VVonders  of  the  World. 

2.  Aseta  järjestykseen  julkaisuvuo- 
den  mukaan.  Scream  Tracker  3,  Fast 
Tracker  2,  Impulse  Tracker,  ProTracker. 

3.  Minä  vuonna  Accessionin  par- 
tysorsa  varastettiin  Assemblyssä? 

4.  Milloin  pidettiin  Assemblyn 
ensimmäiset  viralliset  pelikilpailut? 

5.  Ja  mistä  pelistä? 

6.  Minä  vuonna  Assemblyssä 
järjestettiin  ensimmäistä  kertaa 
yhteinen  Combined-demokilpailu 
Amiga- ja  PC-koneiden  kesken. 

7.  Minä  vuonna  Play-messut  olivat 

samaan  aikaan  Assemblyn  kanssa? 

8.  Minä  vuonna  Amigan  isäksikin  titu¬ 
leerattu  RJ  Mical  vieraili  Assemblyssä? 

9.  Mikä  ruotsalainen  demo- 

party  on  muuttunut  nyttemmin 
puhtaaksi  pelitapahtumaksi? 

Pyysimme  lukijoilta  Assembly- 
muistoja  verkon  kautta,  ja  tässä 
niistä  poimintoja,  olkaa  hyvä. 

Hankalin  /  omituisin  paikka 
missä  olet  Assyillä  nukkunut? 

Omassa  oksennuksessa  Boozykallioilla. 

Taisi  olla  eka  Hartwall  Areenan  Assembly. 
Torkuin  orgialueella  invatasolla  (alakatso- 
mon  ylin  rivi)  rampilla.  Heräsin,  kun  ilmeis¬ 
esti  Leena  Harkimo  (siihen  aikaan  Jokerit 
HC  Oy:n  TJ)  talloi  päälleni  esitellessään 
tapahtumaa  ulkopuolisille  vieraille. 

Messukeskuksen  parkkipaikan  oja. 

Etsin  illalla  pimeässä  mielestäni  rauhallisen 
nukkumapaikan  naulakoiden  alta,  jonne 
levitin  makuupussini.  Aamulla  herätessäni 
tajusin,  että  nukuin  lasimurskan  keskellä. 

1994  Assemblyjen  hauska  juttu  oli,  kun 
nukuttiin  porukalla  Future  Crewin  puku¬ 
huoneessa.  Jossain  vaiheessa  he  sitten 
palasivat  ja  herättelivät  meitä.  Ajoivat  meidät 
pois!  Kostoksi  pöllin  jonkun  telttapatjan.  Sillä 
nukuinkin  loppupartyt  sen  ajan  mittapuun 
mukaan  mukavasti  katsomossa.  Myöhemmin 
kuulin  että  vein  Pixelin  patjan.  Muuten  on 
kyllä  betonilattiat  ja  ojat  koettu.  1997  tuhla¬ 
sin  80%  partybudjetistani  siihen,  että  menin 
nukkumaan  hotelliin.  Kello  oli  04  aamuyöstä 
ja  olin  turkasen  kännissä.  Huoneen  luovutus 
oli  kello  12,  joten  maksoin  kahdeksan  tunnin 
unipaikasta  400  markkaa.  Kostoksi  sentään 
oksensin  hienovaraisesti  yöpöydän  laatikkoon. 

Mikä  oli  Assyjen  historian 
paskin  demo/muu  kompo? 

Taisi  olla  1995  4k-kompo.  Toistakytä  entryy 
pelkää  pyörivää  torusta.  Jee.  -T-101 

World  War  II  memoirs  by  Acumen  - 
Assembly  2001,  wild  demo,  2.  sija.  -Visy 

Assembly  '93  ja  PC-demokompo. 

99,9%  oli  ihan  karmeaa.  -Legend 

1992  PC-demokompo,  pois  lukien  Future 
Crevvin  Unreal.  Kuten  me  kaikki  sivistyneet 
C-64-skeneläiset  silloin  totesimme,  niin 
Spectrumilla  olisit  jo  perillä.  -Sage 

Erityisen  positiivisia 
hetkiä  Assemblyssä? 

i 

2010-democompon  huipennus  ASD  vs  Fair 
light.  Molempien  grouppien  pääkoodarit 
istuivat  vieressä.  Tunnelmaa  oli!  -T101 

Amigan  "comeback"  TBL:ltä  democom- 
pon  voittona.  Kun  oma  demo  osallstui 
ensimmäistä  kertaa  assyjen  kilpailuun. 
Oldskool-democompon  voittoja  miten 
nousin  puolitajuisena  lavalle.  -Visy 

Pygmy  Projectsin  Extension.  Siinä 
oli  demojen  demo.  -The  Hooligan 


Kakka  aka  Naali.  Boozemblyt  ei  ole 
Boozemblyt,  ellei  Naali  jossain  kohtaa  iltaa 
tule  läpyttelemään  leppeästi.  -Anonyymi 

Muistan  tyypin,  joka  soitteli  jos  jonkinlaista 
itse  tehtyä  soitinta.  Yksi  oli  esimerkiksi  muovi¬ 
nen  putki,  jota  hän  pyöritteli  soittaessaan 
samanaikaisesti.  Joku  ohikulkija  kysyi:  "onko 
tämä  joku  perinnesoitin?"  Vastaus  oli:  "tämä 
on  pesukoneen  jäteveden  poistoputki."  -Jupp3 

Paras...  about  kaikki!  Huonoin...  Känninen 
egomaaninen  idiootti  boozeilla  :-)  -Legend 

Mieleen  tulee  ensitutustuminen  DDT/Acces- 
sioniin.  Etukäteen  moni  varoitteli  hemmo- 
sta,  mutta  sitten  Grendel  esitteli  meidät  ja 
kertoi,  että  "tämä  on  hyvä  tyyppi,  älä  vittuile 
sille  liikaa  tai  lyö."  Lennu  osoittautuikin  sitten 
oikein  ystävälliseksi  hepuksi,  ainakin  omalla 
tavallaan.  Muutenkin  moni  kova  scenenaama 
on  paljastunut  livenä  hirveän  mukavaksi.  -Cos 

Damones.  -tanelius 


Assemblyn  livekeikat:  Dance  Nation, 

Machinae  Supremacy  jne.  -Enema 

Demot:  Asm'92:  Reflect  -  Sound  Vision  ja 
Asm'93:  Pygmy  Projects  -  Extension  -Legend 

Silloin  kovimpana  Amiga-fanituksen 
aikana  Virtua  Dreams  /  Fairligh- 

tin  Sumea  löi  leuat  polviin.  -Man 

v - 

Assemblyillä  tavataan  ihmisiä 
:  ja  ollaan  sosiaalisia. 

Millainen  oli  paras  tai 
huonoin  Assytuttavuutesi? 

I 

Esiinnyin  AssemblyTV:ssä  ja  moitiskelin 
ByProductin  kappaleiden  toistuvia  rytmejä. 
Studiosta  poistuessani  pelipaikoille  tulee 
muuan  mies  esittelemään  itsensä  "Näinkin 
sut  äsken  telkkarissa,  hyvin  meni.  Mä  oon 
muuten  ByProduct."  Tahdittomuudestani 
huolimatta  meistä  tuli  kaverit .  -T-101 


Mitä  otat  aina  Assyille  mukaan? 
Ekstrasukat.  Aina. 

Kannabista  ja  turnauskestävyyttä. 

Käteistä. 

Korvatulpat  ja  aspiriinia. 

Koneen,  käteistä  rahaa,  hassun  paidan 

Hotellihuonevarauksen. 

En  kestä  Assemblyt  ilman  beer. 

Hevosrasvaa  ja  kenkälapion. 

Vaatteet  päälle,  kaljaa,  känny¬ 
kkä,  mitä  näitä  nyt  on. 

Sf ,  ■ 

7-  -  ' 

1  %  _• 

Kiljua.  £ 


SKROLLI,  t ietokoneku lttuur  in  erikoislehti 


Julkaisija  Skrolli  ry 

Olet  juuri  lukenut  SKROLLIN  es ikatse luuers ion . 

To iuottauast i  sinulla  oli  yhtä  hauskaa  tätä  spesiaalia 
luk  iessasi  kuin  meillä  oli  sitä  tehdessä. 

Nyt  onkin  siis  aika  tilata  tämä  ainoa  suomenkielinen 
hakkerilehti  ja  tukea  oikeaa  t ietokone journa 1 ism ia  Muista, 
että  jos  luet  SKROLLIA  ilmaiseksi,  joudut  HELUETT I  IN . 

SKROLLIN  rekisteröidyssä  versiossa: 

*  käsitellään  aiheita  laidasta  laitaan:  ohjelmointia, 
pelejä  ja  härö juttu ja  tietotekniikan  laitamilta! 

*  on  rutkasti  luettauaa:  neljä  uähintään 

64-siuuista  numeroa  joka  uuosi 

*  ei  ole  perseenkuuia  kannessa  (yleensä) 

Kaikki  tämä  halvimmillaan  vain  30  eurolla?  Kiiruhda  siis 
konepa  ikä  1  les i ,  laita  guage  kiinni  ja  avaa  osoite 
uuu.skrolli.fi/tilaa,  tai  tule  Skrollin 
tiskille  ja  tee  tilaus  IRL? 


C  :\> 


